open-index/open-wikipedia-markdown huggingface dataset:
วัดสบลี

**วัดสบลี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแจ้ซ้อน อำเภอเมืองปาน จังหวัดลำปาง คำว่า "สบลี" หมายถึงการบรรจบกันของน้ำแม่มอญและน้ำแม่คำ (เพี้ยนเป็นน้ำแม่ลี)

วัดสบลีตั้งวัดเมื่อ พ.ศ. 2436 โดยเจ้ากาวิละมาละกา เจ้าอาวาสรูปแรก ได้สร้างวิหารขึ้นประดิษฐานพระประธานศิลปะล้านนา วิหารวัดสบลีได้ฉลองในปี จ.ศ. 1261 (พ.ศ. 2442) เดิมอยู่ใกล้กับน้ำแม่ลี เสร็จจากงานฉลองสมโภชจึงเขียนภาพจิตรกรรมฝาผนังโดยช่างคำตาลซึ่งเป็นจิตรกรชาวเงี้ยว (ไทใหญ่) สีที่ใช้เขียนเป็นสีดินและหินสีต่าง ๆ จากน้ำแม่ลีซึ่งมักพบมากเวลาน้ำแห้ง เมื่อนำมาฝนกับน้ำแล้วใช้เขียนผนังเป็นสีต่าง ๆ วิหารเดิมก่อด้วยอิฐสอด้วยดินผสมปูนขาว ภายในวิหารยังมีภาพเขียนสีจิตรกรรมบนผนังไม้เรื่องราวนิทานพื้นบ้านเรื่อง *[[พระวรวงศ์|บัวระวงศ์       หงส์อามาตย์]]* โดยสล่าคำตาน ต่อมาใน พ.ศ. 2528 ได้ทำการปฏิสังขรณ์โดยย้ายวัดจากเดิมที่อยู่ใกล้น้ำแม่ลีมายังตำแหน่งปัจจุบัน 

วิหารหลังเก่าถูกรื้อแล้วจึงสร้างวิหารหลังใหม่ที่มีขนาดและรูปแบบเหมือนเดิมแต่เปลี่ยนเป็นอาคารก่ออิฐสอด้วยปูนซีเมนต์ ใช้เครื่องประดับไม้และแป้นเกล็ดของวิหารหลังเก่าทั้งหมด ส่วนช่อฟ้า ใบระกา หางหงส์เปลี่ยนใหม่เกือบทั้งหมด มีของเก่าเพียง 4 ชิ้นซึ่งติดไว้ที่มุมผนังทั้ง 4 ด้าน พ.ศ. 2556 กรมศิลปากรโดยสำนักศิลปากรที่ 7 น่าน ได้ดำเนินการสำรวจเพื่อขึ้นทะเบียนและกำหนดขอบเขตที่ดินโบราณสถาน วัดสบลีได้รับพระราชทานวิสุงคามสีมา เมื่อวันที่ 18 มีนาคม พ.ศ. 2530 ในปีนั้นชาวบ้านได้ร่วมกันบริจาคทุนในการยกใบเสมารอบวิหาร จากนั้นจึงได้ใช้วิหารหลังนี้เป็นอุโบสถมาจนถึงปัจจุบัน

## อ้างอิง

หมวดหมู่:โบราณสถานในจังหวัดลำปาง
สบลี
หมวดหมู่:อำเภอเมืองปาน
มหาเสวกแห่งสกอตแลนด์

**มหาเสวกแห่งสกอตแลนด์** ( หรือ Great Steward of Scotland) เป็นเจ้าพนักงานผู้ควบคุมกิจการภายในราชสำนัก ซึ่งในคริสตศตวรรษที่ 12 พระเจ้าเดวิดที่ 1 แห่งสกอตแลนด์ ทรงมอบตำแหน่งนี้ให้แก่วอลเตอร์ ฟิตซ์ อลัน (Walter fitz Alan) ขุนนางจากบริตทานี ชื่อตำแหน่งนี้ในภาษาอังกฤษมาจากสกุลสวจต ซึ่งต่อมาได้สถาปนาเป็นราชวงศ์สจวตในปี 1371

ตั้งแต่ปี 1398 เป็นต้นมา ตำแหน่งมหาเสวกแห่งสกอตแลนด์ ถือเป็นตำแหน่งโดยอัตโนมัติของผู้ครองยศดยุกแห่งรอธซี ซึ่งเป็นยศรองของผู้ครองยศเจ้าชายแห่งเวลส์ ด้วยเหตุนี้ บางครั้งจึงมีการเอ่ยถึงผู้ครองยศนี้ว่า **เจ้าชายและมหาเสวกแห่งสกอตแลนด์** (Prince and Great Steward of Scotland)

หมวดหมู่:รัฐธรรมนูญแห่งสหราชอาณาจักร
หมวดหมู่:ตำแหน่งในราชสำนักสหราชอาณาจักร
ปาปาย่าบูล

***ปาปาย่าบูล*** () เป็นการ์ตูนทีวีแอนิเมชันของประเทศบราซิล ผลิตโดย บูติค ฟิลเมส และเบิร์โด สตูดิโอ ออกอากาศครั้งแรกเมื่อวันที่ 2 ตุลาคม พ.ศ. 2017 ในช่องนิคคาโลเดียนบราซิล

## ตัวละคร

* **คาคูเป** (, ) ตัวเอกในเรื่อง
* **โสกราตีส** (, ) เป็นวัวสีน้ำเงินเพศผู้
* **คูรี** (, ) เป็นเด็กชายดักอยู่ในฟองยักษ์
* **โจอากินา** (, ) เป็นเด็กหญิงสปอร์ตและน้องสาวของคูรี
* **โฟลเรียโน** (, ) เป็นเด็กชายนักวิทยาศาสตร์และนักประดิษฐ์
* **เฮอร์มาโน** (, ) เป็นผู้ชายอายุ 40 ปีและพ่อของคาคูเป
* **จูและเรเร** (, ) เป็นเด็กหญิงผิวดำสองตัว

## อ้างอิง

## แหล่งข้อมูลอื่น

* เว็บไซต์ทางการของบูติค ฟิลเมส
* เว็บไซต์ทางการของเบิร์โด สตูดิโอ
* 
* 

หมวดหมู่:การ์ตูนบราซิล
หมวดหมู่:รายการโทรทัศน์ภาษาโปรตุเกส
หมวดหมู่:รายการโทรทัศน์ช่องนิคคาโลเดียน
หมวดหมู่:ตัวละครที่เป็นวัว
ผลงานเพลงของเลเซราฟิม

เกิร์ลกรุปเกาหลีใต้เลเซราฟิม ได้วางจำหน่ายมาแล้ว 1 สตูดิโออัลบั้ม 5 อีพี 1 ซิงเกิลอัลบั้ม 1 อัลบั้มรวมเพลง 14 ซิงเกิล และ 7 ซิงเกิลโปรโมต

กลุ่มเปิดตัวด้วยการวางจำหน่ายอีพี*[[เฟียร์เลส (อีพี)|เฟียร์เลส]]* ซึ่งขายได้มากกว่า 175,000 ชุดในวันแรกที่วางจำหน่าย ทำลายสถิติด้วยจำนวนยอดขายสูงสุดในวันเดียวสำหรับอัลบั้มเปิดตัวของศิลปินเคป็อปหญิง อีพีมียอดขายมากกว่า 500,000 ชุด และได้รับการรับรองระดับแพลตินัมสองครั้งจากการขายอัลบั้มในเกาหลีใต้ เพลงไตเติลในชื่อเดียวกันได้รับการรับรองระดับแพลตินัมสำหรับการสตรีมในญี่ปุ่น ในขณะที่ซิงเกิลเวอร์ชันภาษาญี่ปุ่นที่วางจำหน่ายก็ได้รับการรับรองระดับแพลตินัมสองครั้งสำหรับการขายในญี่ปุ่น

อีพีที่สองของเลเซราฟิม*[[แอนติแฟรไจล์]]* มียอดขายมากกว่าหนึ่งล้านชุดในเกาหลีใต้ และเพลงไตเติลที่มีชื่อเดียวกันได้รับการรับรองระดับแพลตินัมสำหรับการสตรีมในญี่ปุ่น สตูดิโออัลบั้มชุดแรกของเลเซราฟิม*[[อันฟอร์กิฟเวน]]* ถือเป็นอัลบั้มแรกของกลุ่มที่ติดอันดับสูงสุดของเซอร์เคิลอัลบั้มชาร์ตและเป็นอัลบั้มที่สองที่มียอดขายมากกว่าล้านชุดในเกาหลีใต้ โดยอัลบั้มมีสองซิงเกิล คือ "อันฟอร์กิฟเวน" และ "อีฟไซคีแอนด์เดอะบลูเบียดส์ไวฟ์" ซึ่งทั้งสองซิงเกิลได้รับการรับรองระดับโกลด์สำหรับการสตรีมในญี่ปุ่น ซิงเกิล "อันฟอร์กิฟเวน" เวอร์ชันภาษาญี่ปุ่นก็ได้วางจำหน่ายในญี่ปุ่น และได้รับการรับรองระดับแพลตตินัม

## อัลบั้ม
### สตูดิโออัลบั้ม

### อัลบั้มรวมเพลง

## อีพี

## ซิงเกิลอัลบั้ม

## ซิงเกิล
### ซิงเกิลภาษาเกาหลี

### ซิงเกิลภาษาญี่ปุ่น

### ซิงเกิลภาษาอังกฤษ

## ซิงเกิลโปรโมต

## ชาร์ตเพลงอื่น

## หมายเหตุ

## อ้างอิง

ผลงานเพลง
หมวดหมู่:ผลงานของศิลปินเกาหลีใต้
หมวดหมู่:ผลงานเพลงกลุ่มดนตรีเคป็อป
รายชื่อรางวัลและการเสนอชื่อที่เลเซราฟิมได้รับ

เลเซราฟิมเป็นเกิร์ลกรุปจากเกาหลีใต้ ก่อตั้งโดยค่ายเพลงซอร์ซมิวสิก ซึ่งเป็นค่ายย่อยของไฮบ์ กลุ่มได้รับรางวัลมากมาย รวมถึงรางวัลจากงานประกาศรางวัลสำคัญของเกาหลีใต้ เช่น เอเชียอาร์ติสต์อะวอดส์ (AAA), มามาอะวอดส์ (MAMA), เมลอนมิวสิกอะวอดส์ (MMA), โกลเดนดิสก์อะวอดส์ (GDA) และโซลมิวสิกอะวอดส์ (SMA)

## รางวัลและการเสนอชื่อ

## รางวัลอื่น
### เกียรติยศแห่งรัฐและวัฒนธรรม

### บทความรายชื่อ

## หมายเหตุ

## อ้างอิง

หมวดหมู่:รายชื่อรางวัลที่นักดนตรีชาวเกาหลีใต้ได้รับ
ซูดานของฝรั่งเศส

**ซูดานของฝรั่งเศส** (;  **') เป็นดินแดนอาณานิคมของฝรั่งเศสในสหพันธรัฐ[[แอฟริกาตะวันตกของฝรั่งเศส]]ตั้งแต่ราวปี 1880 ถึง 1959 เมื่อเข้าร่วมกับ[[สหพันธรัฐมาลี]] และจากนั้นในปี 1960 ได้กลายเป็นรัฐเอกราชในชื่อ[[ประเทศมาลี|มาลี]] อาณานิคมนี้ถูกเรียกอย่างเป็นทางการว่า **ซูดานของฝรั่งเศส''' ตั้งแต่ปี 1890 ถึง 1899 และเรียกชื่อนี้อีกครั้งตั้งแต่ปี 1921 ถึง 1958 และมีชื่อต่างๆ มากมาย อาณานิคมนี้ก่อตั้งขึ้นครั้งแรกโดยช่วงแรกเป็นโครงการทางทหารที่นำโดยกองทหารฝรั่งเศส แต่ในช่วงกลางทศวรรษที่ 1890 อาณานิคมแห่งนี้อยู่ภายใต้การบริหารของพลเรือน

การปฏิรูปการบริหารหลายครั้งในช่วงต้นทศวรรษ 1900 ทำให้การบริหารของฝรั่งเศสเพิ่มมากขึ้นในด้านต่างๆ เช่น เกษตรกรรม ศาสนา และการใช้แรงงานทาส หลังสงครามโลกครั้งที่ 2 ขบวนการชุมนุมเพื่อประชาธิปไตยแห่งแอฟริกา (RDA) ภายใต้การนำของ โมดิโบ เกอิต้า กลายเป็นพลังทางการเมืองที่สำคัญที่สุดในการผลักดันเพื่อเอกราช

ในตอนแรกซูดานของฝรั่งเศสยังคงมีความสัมพันธ์ใกล้ชิดกับฝรั่งเศสและเข้าร่วมในสหพันธรัฐที่มีอายุสั้นกับเซเนกัลในปี 1959 แต่ความสัมพันธ์กับทั้งสองประเทศก็อ่อนลงอย่างรวดเร็ว ในปี 1960 ซูดานของฝรั่งเศสกลายเป็นสาธารณรัฐมาลีอย่างเป็นทางการ และเริ่มแยกตัวจากเซเนกัลและฝรั่งเศสในเวลาต่อมา
## อ้างอิง

หมวดหมู่:อดีตอาณานิคม
หมวดหมู่:อดีตอาณานิคมของฝรั่งเศส
หมวดหมู่:ประเทศมาลี
หมวดหมู่:อดีตอาณานิคมในทวีปแอฟริกา
ชื่อที่สลักไว้ใต้หัวใจ

***ชื่อที่สลักไว้ใต้หัวใจ*** (; ) เป็นภาพยนตร์แนวรักของไต้หวัน กำกับโดยแพตริก กวง-ฮุย หลิว นำแสดงโดยเอ็ดเวิร์ด เฉิน, เจิง จิง-ฮวา และลีออน ได เข้าฉายในไต้หวันเมื่อวันที่ 30 กันยายน และเผยแพร่ทั่วโลกทางเน็ตฟลิกซ์ในวันที่ 23 ธันวาคม *ชื่อที่สลักไว้ใต้หัวใจ*เป็นภาพยนตร์แอลจีบีทีที่ทำรายได้สูงสุดในประวัติศาสตร์ของไต้หวัน รวมถึงเป็นภาพยนตร์ที่มีความนิยมในไต้หวันในปี ค.ศ. 2020 และกลายเป็นภาพยนตร์แนวเกย์เรื่องแรกที่ทำรายได้เกิน 100 ล้านดอลลาร์ในบ็อกซ์ออฟฟิศของไต้หวัน

ภาพยนตร์เรื่องนี้ได้รับการเสนอชื่อเข้าชิงรางวัลม้าทองคำ 5 รางวัล และสามารถคว้ารางวัลกำกับภาพยอดเยี่ยมและเพลงประกอบภาพยนตร์ยอดเยี่ยม

## เรื่องย่อ
เมื่อกฎอัยการศึกสิ้นสุดลงในปี ค.ศ. 1987 ในไต้หวัน นักเรียนชายสองคน ชาง เจีย-ฮั่น หรืออาฮั่น (เอ็ดเวิร์ด เฉิน) และหวัง ป๋อ-เต๋อ หรือเบอร์ดี้ (เจิง จิง-ฮวา) ได้ตกหลุมรักกันท่ามกลางแรงกดดันจากครอบครัว โรคกลัวคนรักเพศเดียวกัน และการเปลี่ยนแปลงทางสังคม เบอร์ดี้ นักเรียนใหม่มาถึงโรงเรียนมัธยมคาทอลิกชายล้วน ที่ซึ่งเขาและอาฮั่นได้กลายเป็นเพื่อนซี้ในไม่ช้า ทั้งคู่เป็นนักดนตรีในวงดนตรีของโรงเรียน ทั้งสองได้เดินทางไปไทเป เพื่อไว้อาลัยให้กับการถึงแก่อสัญกรรมของประธานาธิบดีเจี่ยง จิงกั๋ว ทำให้อาฮั่นผูกพันกับเบอร์ดี้มากขึ้น แต่ทั้งคู่ก็ยังลังเลที่จะทำตามความปรารถนาของพวกเขา การเปิดโรงเรียนแบบสหศึกษาได้เพิ่มรอยร้าวให้กับความสัมพันธ์ของพวกเขามากขึ้น เบอร์ดี้ดึงดูดสายตาของเพื่อนร่วมชั้นหญิงคนหนึ่งซึ่งมอบความหวังในเรื่องรักต่างเพศที่สังคมยอมรับได้ แต่อาฮั่นยังคงยึดมั่นในความรักที่เขามีต่อเบอร์ดี้ เหตุการณ์ความขัดแย้งและการประนีประนอมซ้ำแล้วซ้ำเล่าดึงทั้งคู่มาพบกันและแยกทางกัน ก่อนที่โชคชะตาจะพาพวกเขาไปคนละทางในที่สุด

## นักแสดง
* เอ็ดเวิร์ด เฉิน () รับบทเป็น ชาง เจีย-ฮั่น () ชื่อเล่น "อาฮั่น" ()
** ลีออน ได () รับบทเป็น ชาง เจีย-ฮั่น ในวัยผู้ใหญ่
* เจิง จิง-ฮวา () รับบทเป็น หวัง ป๋อ-เต๋อ () ชื่อเล่น "เบอร์ดี้"
** เจสัน หวัง () รับบทเป็น เบอร์ดี้ ในวัยผู้ใหญ่
* ฟาบิโอ กรันเจียน () รับบทเป็น คุณพ่อโอลิเวอร์
* มิมิ เฉียว () รับบทเป็น อู๋ รั่ว-เฟย (), ชื่อเล่น ปันปัน ()
** วา เว่ย () รับบทเป็น ปันปัน ในวัยผู้ใหญ่

## รางวัล

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ที่ออกฉายในปี พ.ศ. 2563
หมวดหมู่:ภาพยนตร์เกี่ยวกับเกย์
หมวดหมู่:ภาพยนตร์แอลจีบีทีไต้หวัน
เอมิเรตไซเรไนกา

**เอมิเรตไซเรไนกา** () เกิดขึ้นเมื่อซัยยิด อิดริส ประกาศให้ไซเรไนกาเป็นรัฐอิสระเพียงฝ่ายเดียวเมื่อวันที่ 1 มีนาคม 1949 โดยได้รับการสนับสนุนจากสหราชอาณาจักร ซัยยิด อิดรีสประกาศตนเป็นประมุขแห่งไซเรไนกาใน 'การประชุมระดับชาติ' ที่เมืองเบงกาซีการยอมรับโดยสหราชอาณาจักรไม่ได้มีอิทธิพลต่อทัศนคติของสหประชาชาติ และอังกฤษและฝรั่งเศสได้รับคำสั่งให้เตรียมรับมือการประกาศเอกราชของลิเบียในมติที่ผ่านเมื่อวันที่ 21 พฤศจิกายน 1949 มีการประกาศเอกราชของราชอาณาจักรลิเบียเมื่อวันที่ 24 ธันวาคม 1951 และในวันที่ 27 ธันวาคม เอมีร์ ไอดริส ได้ขึ้นครองราชย์เป็นกษัตริย์อิดริสที่ 1

ธงสีดำที่มีสัญลักษณ์รูปดาวและจันทร์เสี้ยวสีขาวถูกนำมาใช้โดยอิดริสในขณะที่เขาได้รับการประกาศให้เป็นเอมีร์ในปี 1947 ธงนี้กลายเป็นธงชาติลิเบียในปี 1951 โดยมีการเพิ่มแถบสีแดงและสีเขียวซึ่งแสดงถึง ตรีโปลิเตเนีย และ เฟซซัน ตามลำดับ อิดริสในฐานะกษัตริย์แห่งลิเบียทรงใช้ธงของเอมิเรตไว้เป็นธงพระอิสริยยศส่วนพระองค์ โดยมีการเพิ่มมงกุฎสีขาวที่ด้านบน

เมื่อวันที่ 6 มีนาคม 2012 สะท้อนเหตุการณ์เมื่อ 63 ปีก่อน การประชุมลักษณะเดียวกันนี้จัดขึ้นที่เมืองเบงกาซี โดยเรียกร้องให้ไซเรไนกามีอำนาจปกครองตนเองและเป็นสหพันธรัฐมากขึ้น อาเหม็ด อัล-เซนุสซี พระญาติของอิดริส ได้รับการประกาศให้เป็นประธานสภาถ่ายโอนอำนาจแห่งไซเรไนกาที่ประกาศก่อตั้งขึ้น

## อ้างอิง

หมวดหมู่:ประเทศลิเบีย
หมวดหมู่:เอมิเรตในอดีต
หมวดหมู่:รัฐและดินแดนที่ก่อตั้งในปี พ.ศ. 2492
แอลจีเรียของฝรั่งเศส

**แอลจีเรียของฝรั่งเศส** ( (ถึงปี 1839) หรือ  ; ชื่อไม่เป็นทางการในภาษาฝรั่งเศสคือ , ), หรือที่เรียกว่า อาณานิคมแอลจีเรีย เป็นช่วงที่แอลจีเรียเป็นอาณานิคมและต่อมาเป็นส่วนหนึ่งของฝรั่งเศส การปกครองของฝรั่งเศสในภูมิภาคนี้เริ่มขึ้นหลังจากการรุกรานแอลจีเรียของฝรั่งเศสที่ประสบชัยชนะ และดำเนินไปจนกระทั่งสิ้นสุดสงครามประกาศอิระภาพแอลจีเรียซึ่งนำไปสู่เอกราชในปี 1962 หลังจากตกเป็นอาณานิคมของฝรั่งเศสตั้งแต่ปี 1830 ถึง 1848 แอลจีเรียเป็นส่วนหนึ่งของฝรั่งเศสตั้งแต่วันที่ 4 พฤศจิกายน 1848 เมื่อรัฐธรรมนูญแห่งสาธารณรัฐที่สองของฝรั่งเศสมีผลบังคับใช้จนกระทั่งได้รับเอกราชในวันที่ 5 กรกฎาคม 1962

ในฐานะส่วนหนึ่งของฝรั่งเศสในอดีต แอลจีเรียกลายเป็นจุดหมายปลายทางของผู้อพยพชาวยุโรปหลายแสนคนที่รู้จักกันในชื่อ โคลอน และต่อมาเรียกว่า ปีเย-นัวร์ อย่างไรก็ตาม ประชากรมุสลิมพื้นเมืองยังคงเป็นประชากรส่วนใหญ่ของดินแดนนี้ตลอดประวัติศาสตร์ มีการประเมินว่าประชากรแอลจีเรียพื้นเมืองลดลงถึงหนึ่งในสามระหว่างปี 1830 ถึง 1875 เนื่องจากสงคราม โรคภัยไข้เจ็บ และความอดอยาก ความไม่พอใจในหมู่ประชากรมุสลิมทีละน้อยเนื่องจากการไม่มีเสรีภาพทางการเมืองและเศรษฐกิจทำให้เกิดการเรียกร้องให้มีการปกครองตนเองทางการเมืองมากขึ้น และในที่สุดก็ได้รับเอกราชจากฝรั่งเศส ความตึงเครียดระหว่างสองกลุ่มมาถึงจุดสูงสุดในปี 1954 เมื่อเหตุการณ์ความรุนแรงครั้งแรกเริ่มขึ้นจากสิ่งที่เรียกภายหลังว่าสงครามแอลจีเรีย โดยมีลักษณะของสงครามกองโจรและอาชญากรรมต่อมนุษยชาติที่ชาวฝรั่งเศสใช้เพื่อหยุดการก่อจลาจล สงครามสิ้นสุดลงในปี 1962 เมื่อแอลจีเรียได้รับเอกราชตามข้อตกลงเอเวียงในเดือนมีนาคม 1962 และการลงประชามติในการตัดสินใจด้วยตนเองในเดือนกรกฎาคม 1962

ในช่วงปีสุดท้ายที่เป็นส่วนหนึ่งของฝรั่งเศส แอลจีเรียเป็นสมาชิกผู้ก่อตั้งประชาคมถ่านหินและเหล็กกล้าแห่งยุโรปและประชาคมเศรษฐกิจยุโรป

## อ้างอิง


หมวดหมู่:ประเทศแอลจีเรีย
หมวดหมู่:ประวัติศาสตร์แอลจีเรีย
หมวดหมู่:รัฐสิ้นสภาพในประเทศแอลจีเรีย
หมวดหมู่:สหภาพฝรั่งเศส
หมวดหมู่:รัฐและดินแดนที่ก่อตั้งในปี พ.ศ. 2373
หมวดหมู่:สิ้นสุดในปี พ.ศ. 2505
หมวดหมู่:อดีตอาณานิคมของฝรั่งเศส
หมวดหมู่:อดีตอาณานิคมในทวีปแอฟริกา
เจมส์ อาร์. ชเลซิงเงอร์

**เจมส์ ร็อดนีย์ ชเลซิงเงอร์** () เป็นนักเศรษฐศาสตร์และรัฐกรชาวอเมริกัน ซึ่งดำรงตำแหน่งรัฐมนตรีว่าการกระทรวงกลาโหมคนที่ 12 ระหว่างปี 1973 ถึง 1975 ภายใต้ประธานาธิบดีริชาร์ด นิกสัน และเจอรัลด์ ฟอร์ด ก่อนที่เขาจะเป็นรัฐมนตรีว่าการกระทรวงกลาโหม เขาเคยดำรงตำแหน่งประธานคณะกรรมาธิการพลังงานปรมาณูระหว่างปี 1971 ถึง 1973 และเคยดำรงตำแหน่งผู้อำนวยการสำนักข่าวกรองกลางคนที่ 9 เป็นระยะเวลาไม่นานในปี 1973 ไม่เท่านั้น ชเลซิงเงอร์ยังเป็นรัฐมนตรีว่าการกระทรวงพลังงานคนแรกภายใต้ประธานาธิบดีจิมมี คาร์เตอร์ ระหว่างปี 1977 ถึง 1979

ระหว่างที่เขาดำรงตำแหน่งรัฐมนตรีว่าการกระทรวงกลาโหม เขาคัดค้านการนิรโทษกรรมผู้ต่อต้านร่างกฎหมายและกดดันให้มีการพัฒนาระบบอาวุธนิวเคลียร์ที่ซับซ้อนมากขึ้น นอกจากนี้ เขายังสนับสนุนโครงการอากาศยานรบ A-10 (ต่อมาคือ F-16) จนทำให้เกิดความมั่นใจว่าจะโครงการจะดำเนินจนเสร็จสิ้น

## อ้างอิง

หมวดหมู่:นักเศรษฐศาสตร์ชาวอเมริกัน
หมวดหมู่:พรรคริพับลิกัน (สหรัฐ)
หมวดหมู่:รัฐมนตรีว่าการกระทรวงกลาโหมสหรัฐ
หมวดหมู่:รัฐมนตรีว่าการกระทรวงพลังงานสหรัฐ
โบสถ์ยิวใหม่ (เบอร์ลิน)

**โบสถ์ยิวใหม่** () เป็นโบสถ์ยิวสร้างขึ้นในกลางศตวรรษที่ 19 ตั้งอยู่บนโอราไนน์บูร์แฌร์สตราส ในเบอร์ลิน สร้างขึ้นเพื่อเป็นศูนย์กลางหนึ่งสำหรับศาสนพิธีของชุมชนชาวยิว แทนที่โบสถ์ยิวเก่าซึ่งมีขนาดเล็กเกินไปสำหรับชุมชนที่ขยายใหญ่ขึ้น โบสถ์ยิวใหม่สร้างด้วยอิฐพอลีโครม และประดับประดาฟาซาดด้วยอิฐแกะสลักและงานดินเผา และแต่งสีด้วยเครื่องเคลือบดินเผา โดมของโบสถ์ยิวซึ่งโดดเด่นทำให้อาคารนี้เป็นหนึ่งในจุดหมายตาของเบอร์ลิน

ในสมัยนาซีเยอรมนี ทั้งโบสถ์ยิวใหม่และโบสถ์ยิวถนนรีเกสถูกโจมตีแต่ก็มีการซ่อมแซมขึ้นใหม่และใช้ปฏิบัติศาสนกิจเรื่อยมาจนถึงปี 1940 นอกจากจะใช้งานทางศาสนาแล้ว โถงหลักของโลสถ์ยิวยังใช้งานเป็นที่แสดงดนตรีและคำสอนเนื่องมาจากในเวลานั้นชาวยิวไม่สามารถเช้าใช้งานสถานที่อื่นได้ กิจกรรมรวมตัวขนาดใหญ่ครั้งสุดท้ายในโถงหลักมีขึ้นเมื่อ 31 มีนาคม 1940 เพื่อจัดแสดงดนตรีในชุด *Jüdisches Winterhilfswerk* (สมทบทุนฤดูหนาวชาวยิว) เป็นครั้งสุดท้าย งานดังกล่าวจัดขึ้นเพื่อเรี่ยไรเงินช่วยเหลือชาวยิวยากไร้ที่ถูกกีดกันจากสวัสดิการของรัฐ เมื่อวันที่ 5 เมษายน 1940 Jüdisches Nachrichtenblatt ถูกบังคับให้ประกาศว่าศาสนกิจในโบสถ์ยิวใหม่ได้ถูกยกเลิกไปโดยไม่มีกำหนด วิธีการเช่นนี้เป็นวิธีที่พวกนาซีใช้เป็นปกติ และมีการประกาศให้ศาสนชนย้ายข้าวของของตนออกจากตู้และชั้นในโถงพิธีของโบสถ์ยิวภายในวันที่ 8 เมษายน จากนั้น โถงหลักถูก Heeresbekleidungsamt III (หน่วยเครื่องแบบที่สาม) ของกองทัพเยอรมนี เข้ายึดเพื่อใช้เป็นที่เก็บเครื่องแบบของกองทัพ

โบสถ์ยิวใหม่ได้รับการฟื้นฟูขึ้นมาอีกครั้งหลังการทุบกำแพงเบอร์ลิน ในปัจจุบัน โบสถ์ยิวใหม่เปิดประกอบศาสนพิธี และเป็นโบสถ์ยิวแห่งเดียวในเบอร์ลินของจารีตมาซอร์ตี (ยิวอนุรักษนิยม)

## อ้างอิง

### บรรณานุกรม
*
*
*
* 
* 

## แหล่งข้อมูลอื่น

* Centrum Judaicum
* Interior image c1870
* 2nd interior image c1870
วินโดวส์เอ็นที 3.1

**วินโดวส์เอ็นที 3.1** (, *วินโดวส์เอ็นทีสามจุดหนึ่ง*) เป็นระบบปฏิบัติการ วินโดวส์เอ็นที รุ่นแรกที่พัฒนาโดยไมโครซอฟท์ ออกจำหน่ายเมื่อวันที่ 27 กรกฎาคม ค.ศ. 1993 เป็นระบบปฎิบัติการรุ่นแรกที่มีความสามารถในการรองรับระบบสถาปัตยกรรมทางคอมพิวเตอร์ได้หลายประเภท ผู้ใช้วินโดวส์เอ็นทีส่วนใหญ่มักเป็นลูกค้าที่ใช้คอมพิวเตอร์ในระดับสูงและกลุ่มนักธุรกิจ ส่วนผู้ใช้ทั่วไปในช่วงนั้นยังคงใช้ วินโดวส์ 3.1 ซึ่งยังพึ่งพาระบบปฏิบัติการดอสในฟังก์ชันที่จำเป็นอยู่ และมีสถาปัตยกรรมแบบ 16 บิตที่รัดกุม ขณะที่วินโดวส์เอ็นที เป็นระบบปฏิบัติการแบบ 32 บิตแบบเต็มตัว และคงไว้ซึ่ง Desktop Environment ที่ผู้ใช้วินโดวส์ 3.1 คุ้นเคย

วินโดวส์เอ็นที เริ่มจากการนำระบบปฏิบัติการโอเอส/2 ที่เคยพัฒนาไว้ระหว่างไมโครซอฟท์กับไอบีเอ็ม ในช่วงคริสต์ทศวรรษ 1980 มาเขียนใหม่ เนื่องจากความสำเร็จในการจำหน่ายวินโดวส์ 3.0 ในปี ค.ศ. 1990 วินโดวส์เอ็นที 3.1 ขายได้ประมาณ 300,000 ชุดก่อนที่ วินโดวส์เอ็นที 3.5 จะประสบความสำเร็จในปี ค.ศ. 1994 

วินโดวส์เอ็นที 3.1 วางจำหน่าย 2 รุ่น ได้แก่ รุ่นเวิร์กสเตชัน และรุ่นแอดวานซ์เซิร์ฟเวอร์สำหรับเซิร์ฟเวอร์ อย่างไรก็ตาม ยอดขายของรุ่นเหล่านี้ก็มีอยู่อย่างจำกัด เนื่องจากความต้องการของระบบที่สูง 

ไมโครซอฟท์ประกาศยุติการสนับสนุนวินโดวส์เอ็นที 3.1 เมื่อวันที่ 31 ธันวาคม ค.ศ. 2000

## ความต้องการของระบบ
วินโดวส์เอ็นที 3.1 รองรับหลายแพลตฟอร์ม นอกเหนือจากสถาปัตยกรรม x86 แล้ว ยังทำงานบนคอมพิวเตอร์ที่มีหน่วยประมวลผล DEC Alpha หรือ MIPS (R4000และ R4400)

ความต้องการขั้นต่ำของระบบ x86 รุ่นเวิร์กสเตชัน ได้แก่ หน่วยประมวลผลกลาง (ซีพียู) intel 80386 25 เมกะเฮริตซ์, แรม 12 เมกะไบต์, พื้นที่เก็บฮาร์ดดิสก์ 92 เมกะไบต์ และการ์ดแสดงผล ส่วนระบบ RISC ต้องการแรม 16 เมกะไบต์, พื้นที่เก็บฮาร์ดดิสก์ 92 เมกะไบต์ และไดรฟ์ซีดีรอม ในรุ่น*แอดวานซ์เซิร์ฟเวอร์* ต้องการหน่วยประมวลผล intel 80386, แรม 16 เมกะไบต์, พื้นที่เก็บฮาร์ดดิสก์ 90 เมกะไบต์ ส่วนระบบ RISC ต้องการพื้นที่เก็บฮาร์ดดิสก์ 110 เมกะไบต์

วินโดวส์เอ็นที 3.1 รองรับระบบโปรเซสเซอร์คู่ (Dual core) ขณะที่ในรุ่น*แอดวานซ์เซิร์ฟเวอร์* รองรับได้ถึง 4 ตัว (Quad core) นอกจากนี้วินโดวส์เอ็นที 3.1 ไม่สามารถใช้กับหน่วยประมวลผล Pentium II หรือรุ่นที่ใหม่กว่าได้เนื่องจากเกิดข้อผิดพลาดในรูทีนการตรวจหาโปรเซสเซอร์

## อ้างอิง

หมวดหมู่:วินโดวส์เอ็นที
หมวดหมู่:ระบบปฏิบัติการกรรมสิทธิ์
ปูม่วง

**ปูม่วง** (ชื่อวิทยาศาสตร์: *Scylla tranquebarica*) เป็นปูในสกุลปูทะเลที่พบได้ยากในประเทศไทย  โดยจะพบได้ทางตอนใต้

## ลักษณะ
ลักษณะโดยทั่วไปเหมือนปูทะเล แตกต่างตรงที่กระดองและปากมีสีน้ำตาลอ่อนปนม่วง หนาม 4 อันบริเวณขอบระหว่างนัยน์ตาสูงปานกลางและปลายมน  ครึ่งบนด้านหน้าของก้ามไม่มีจุดสี ครึ่งล่างด้านหน้าของก้ามมีสีน้ำตาลหรือน้ำตาลม่วง มีลายล่างแห่ชัดเจนเฉพาะ 2 ขาคู่สุดท้าย ปล้องกลางของกล้ามมีหนามแหลมคมชัดเจนทั้งด้านในและด้านนอก 

## การกระจายพันธุ์
พบกระจายพันธุ์อยู่ตามแถบชายฝั่งตั้งแต่ปากีสถานถึงไต้หวันไปจนถึงหมู่เกาะมลายู สำหรับในประเทศไทยสามารถพบได้ทางภาคใต้

## อ้างอิง


ม่วง
แอฟริกาศูนย์สูตรของฝรั่งเศส

**แอฟริกาศูนย์สูตรของฝรั่งเศส** (, or  **AEF**) เป็นสหพันธรัฐอาณานิคมฝรั่งเศสในแถบเส้นศูนย์สูตรของแอฟริกาซึ่งประกอบด้วยกาบอง เฟรนช์คองโก อูบังกี-ชารี และชาด ก่อตั้งในปี 1910 ถึง 1958 และฝ่ายบริหารตั้งอยู่ในบราซาวีล

## ประวัติศาสตร์
สหพันธรัฐก่อตั้งขึ้นเมื่อปี 1910 โดยประกอบด้วยดินแดนในอาณานิคมสี่ (ภายหลังห้า) ได้แก่ กาบองฝรั่งเศส คองโกของฝรั่งเศส อูบองกี-ชารี และชาดของฝรั่งเศส โดยมีเมืองหลวงอยู่ที่บราซาวีลโดยมีผู้ว่าการในแต่ละดินแดน

ในปี 1911 ฝรั่งเศสยกดินแดนบางส่วนให้แก่เยอรมนีอันเป็นผลจากวิกฤตการณ์อากาดีร์ ดินแดนดังกล่าวถูกคืนหลังจากการพ่ายแพ้ของเยอรมนีในสงครามโลกครั้งที่ 1 ในขณะที่ดินแดนส่วนใหญ่ของแคเมอรูนกลายเป็นอาณัติของสันนิบาตชาติโดยฝรั่งเศสที่ไม่รวมอยู่ในดินแดนนี้

แอฟริกาศูนย์สูตรของฝรั่งเศส โดยเฉพาะบริเวณอูบองกี-ชารี มีระบบสัมปทานที่คล้ายกันกับเสรีรัฐคองโกและมีการก่อเหตุโหดร้ายที่คล้ายคลึงกันที่นั่นด้วย นักเขียน อังเดร กิเด เดินทางไปที่อูบองกี-ชารี และได้รับแจ้งจากชาวบ้านเกี่ยวกับความโหดร้ายต่าง ๆ รวมถึงการตัดอวัยวะ การตัดอวัยวะ การประหารชีวิต การเผาเด็ก และชาวบ้านถูกมัดไว้กับคานขนาดใหญ่และถูกบังคับให้เดินจนหมดแรงและกระหายน้ำ หนังสือ Travels in the Congo ของกีเด ซึ่งตีพิมพ์ในปี 1927 ได้รับการวิพากษ์วิจารณ์อย่างดุเดือดต่อระบบบริษัทสัมปทานในแอฟริกาของฝรั่งเศส หนังสือเล่มนี้มีผลกระทบสำคัญต่อขบวนการต่อต้านอาณานิคมในฝรั่งเศส จำนวนผู้ที่ตกเป็นเหยื่อภายใต้ระบบสัมปทานของฝรั่งเศสในอูบังกี-ชารีและส่วนอื่น ๆ ของดินแดน ยังไม่ทราบแน่ชัด อดัม ฮอชชิลด์ ได้ประมาณการว่าประชากรลดลงครึ่งหนึ่งในคองโกของฝรั่งเศสและกาบอง ซึ่งคล้ายกับการประมาณการของเขาเกี่ยวกับการลดลงของประชากรในเสรีรัฐคองโก

ในช่วงปลายทศวรรษที่ 1920 และต้นทศวรรษที่ 1930 ขบวนการต่อต้านอาณานิคมก่อตั้งโดย อังเดร มัตซูอาได้แสวงหาสัญชาติฝรั่งเศสให้กับผู้อยู่อาศัยในดินแดน

ระหว่างสงครามโลกครั้งที่ 2 แคเมอรูนและสหพันธ์ได้ระดมกำลังกับกองทัพฝรั่งเศสเสรีในเดือนสิงหาคม 1940 ยกเว้นกาบองยังคงสวามิภักดิ์ต่อฝรั่งเศสวีชีจนถึงวันที่ 12 พฤศจิกายน 1940 เมื่อฝ่ายบริหารของวีชียอมจำนนภายหลังยุทธการที่กาบอง สหพันธ์กลายเป็นศูนย์กลางทางยุทธศาสตร์ของกิจกรรมเสรีฝรั่งเศสในแอฟริกา เฟลิกซ์ เอบูเอ ได้รับการแต่งตั้งเป็นผู้ว่าการ-ทั่วไปของอาณานิคม โครงสร้างการบริหารที่แยกต่างหากได้รับการจัดตั้งขึ้นภายใต้การอุปถัมภ์ของฝรั่งเศสเสรีในแอฟริกา ซึ่งจัดกลุ่มทั้งสหพันธ์และแคเมอรูน

ภายใต้สาธารณรัฐที่สี่ (1946-1958) สหพันธ์อาณานิคมนี้มีตัวแทนในรัฐสภาฝรั่งเศส และเมื่อดินแดนต่าง ๆ ลงมติในการลงประชามติเมื่อเดือนกันยายน 1958 ให้มีการปกครองตนเองภายในอาณานิคมของฝรั่งเศสแห่งนี้ สหพันธ์ก็ถูกยุบ ในปี 1959 สาธารณรัฐใหม่ได้ก่อตั้งสมาคมชั่วคราวที่เรียกว่าสหภาพสาธารณรัฐแอฟริกากลาง ก่อนที่จะแยกตัวเป็นเอกราชอย่างสมบูรณ์ในเดือนสิงหาคม 1960

## อ้างอิง

หมวดหมู่:อดีตอาณานิคมในทวีปแอฟริกา
หมวดหมู่:อดีตอาณานิคมของฝรั่งเศส
หมวดหมู่:รัฐและดินแดนที่ก่อตั้งในปี พ.ศ. 2453
หมวดหมู่:สิ้นสุดในปี พ.ศ. 2501
การเลี้ยวเบนเฟราน์โฮเฟอร์

right|thumb|250x250px|ภาพแสดงการเลี้ยวเบนเฟราน์โฮเฟอร์
right|thumb|201x201px| การเลี้ยวเบนเฟราน์โฮเฟอร์ซึ่งเกิดจากรูรับแสงวงกลม
**การเลี้ยวเบนเฟราน์โฮเฟอร์** (Fraunhofer diffraction) เป็นรูปแบบ การเลี้ยวเบนที่เกิดขึ้นในระยะห่างที่เพียงพอจากวัตถุ (เช่น รูรับแสง) ที่ทำให้ลำแสงเลี้ยวเบน ตั้งชื่อตาม โยเซ็ฟ ฟ็อน เฟราน์โฮเฟอร์

ในขณะเดียวกัน ในกรณีที่จุดสังเกตอยู่ในระยะที่ใกล้จะเรียกว่าการเลี้ยวเบนแฟรแนล 

## การคำนวณ
พิจารณาการแจกแจงแอมพลิจูด  บนหน้าจอที่อยู่ห่างออกไปเป็นระยะทาง *R* เมื่อคลื่นระนาบของแสงเอกรงค์ที่มีเลขคลื่น *k* ผ่านรูรับแสงที่แสดงโดยฟังก์ชัน  การพิจารณาให้แสงตกกระทบเป็นคลื่นระนาบแบบนี้จะเหมือนกับการพิจารณาจุดกำเนิดแสงที่ระยะอนันต์

การเลี้ยวเบนเฟราน์โฮเฟอร์เป็นการประมาณเมื่อระยะทาง *r* จากจุดศูนย์กลางของรูรับแสงถึงจุด  บนหน้าจอมากเพียงพอ นั่นคือสำหรับจุดใด ๆ  บนรูรับแสงแล้ว

:  \frac{x^2+y^2}{r \lambda} \ll 1 

โดยที่  คือความยาวคลื่นของแสง ในที่นี้ระยะห่างจากจุด  ในรูรับแสงถึงจุด  บน  จะเป็น

: 
 \sqrt{R^2+(x-x')^2+(y-y')^2}
  \simeq r - \frac{xx'+yy'}{r}


แล้วแอมพลิจูดของสนามไฟฟ้าบนหน้าจอจะได้เป็น

: 
 u(x',y')
  = \frac{A}{i \lambda R} 
    \exp(ikr) \iint f(x,y) \exp \left( -ik \frac{xx'+yy'}{r} \right) ~ \mathrm dx \mathrm dy


ได้เป็นสูตรสำหรับการเลี้ยวเบนเฟราน์โฮเฟอร์

จากสมการจะได้ว่า แอมพลิจูด  ของคลื่นที่ก่อให้เกิดการเลี้ยวเบนเฟราน์โฮเฟอร์โดยวัตถุซึ่งแสดงด้วยฟังก์ชัน  นั้นจะสอดคล้องกับการแปลงฟูรีเยของฟังก์ชัน 

## อ้างอิง

* E. Hecht, *Optics*, 4th ed, San Francisco etc.: Addison Wesley, 2002.
* https://www.ritsumei.ac.jp/se/~ykido/pdf/Seminar1-4.pdf
หมวดหมู่:การเลี้ยวเบน
หมวดหมู่:ทัศนศาสตร์
ชญานิศ จ่ายเจริญ

**ชญานิศ จ่ายเจริญ **(เกิด 3 ตุลาคม พ.ศ. 2540) ชื่อเล่น **ติ๊ต๊ะ** เป็นนักแสดงหญิงชาวไทย สังกัดช่อง 3 เอชดี เป็นที่รู้จักจากละครเรื่อง *[[ทองเอก หมอยา ท่าโฉลง]]* และจากละครเรื่อง *[[ดวงใจเทวพรหม (ละครโทรทัศน์)#ดุจอัปสร|ดุจอัปสร]]*

## ประวัติ
ชญานิศ จ่ายเจริญ เกิด 3 ตุลาคม พ.ศ. 2540 ภูมิลำเนาเป็นคน จังหวัดราชบุรี ด้านการศึกษา สำเร็จการศึกษาระดับปริญญาตรี วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ เอกคอมพิวเตอร์เพื่อการสื่อสาร​ (เกียรตินิยมอันดับ 2)​

## เข้าสู่วงการบันเทิง
เริ่มต้นเข้าสู่วงการบันเทิงในฐานะนักแสดงสังกัดช่อง 3 เอชดีมีผลงานการแสดงเรื่องแรกในปี พ.ศ. 2562 ละครเรื่อง  ทองเอก หมอยา ท่าโฉลง  ปี พ.ศ. 2564 เรื่อง  พิภพหิมพานต์ ปี พ.ศ. 2565 ได้ก้าวขึ้นมาเป็นนางเอกละครเรื่องแรกจากละคร แก่นแก้ว  ตามมาด้วยในปี พ.ศ. 2566  โปงลางฮักออนซอน  ปี พ.ศ. 2567 มีละคร 2 เรื่อง คือ ละครซีรีส์ชุด ดวงใจเทวพรหม ตอน ดุจอัปสร ซึ่งเป็นภาคต่อของละครชุด สุภาพบุรุษจุฑาเทพ ตอน คุณชายธราธร (2556) และละคร​ น่าน ฟ้า ชลาลัย อีกทั้งยังมีละครที่รอออกอากาศเรื่อง แผนรักหักคานลุง (2568)

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

### ซีรีส์​

### ละครเวที

### เพลง
* อยากมีเรื่องกันไหม - TJ Project (Tita & Janis) (2564)

### มิวสิกวิดีโอ
* จดหมาย - องศา (2566)

### แฟนมีตติ้ง
* ดวงใจเทวพรหม Sports Day รู้แพ้ รู้ชนะ รู้ใจคุณ (2567)

## อ้างอิง

หมวดหมู่:นักแสดงชาวไทย
หมวดหมู่:นักแสดงสังกัดช่อง 3 เอชดี
หมวดหมู่:นักแสดงหญิงชาวไทย
หมวดหมู่:นักแสดงจากจังหวัดราชบุรี
หมวดหมู่:นักแสดงละครโทรทัศน์หญิง​ชาวไทย
หมวดหมู่:บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
หมวดหมู่:พุทธศาสนิกชนชาวไทย
หมวดหมู่:ยูทูบเบอร์ชาวไทย
การแจกแจงมอฟแฟต

**การแจกแจงมอฟแฟต** (Moffat distribution) เป็นการแจกแจงความน่าจะเป็นแบบต่อเนื่องโดยยืนพื้นจากการแจกแจงโกชี ตั้งชื่อตามนักดาราศาสตร์ชาวแคนาดา แอนโธนี มอฟแฟต

การแจกแจงมอฟแฟตสามารถอธิบายฟังก์ชันกระจายจุดในทางฟิสิกส์ดาราศาสตร์ได้อย่างแม่นยำ ในขณะที่การแจกแจงแบบอื่น ๆ เช่น การแจกแจงปรกติ และ การแจกแจงโกชี นั้นยังไม่สามารถอธิบายลักษณะของฟังก์ชันกระจายจุดในส่วนขอบปลายทั้งสองข้างได้อย่างถูกต้อง

## ฟังก์ชัน
ในระบบพิกัดคาร์ทีเซียน

: 
f(x,y; \alpha,\beta)=\frac{\beta-1}{\pi\alpha^2}\left[1+\left(\frac{x^2+y^2}{\alpha^2}\right)\right]^{-\beta}


ในระบบพิกัดเชิงขั้ว

: 
f(r; \alpha,\beta) = 2 \frac{\beta-1}{\alpha^2} \left[1+\left(\frac{r^2}{\alpha^2}\right)\right]^{-\beta}


โดยในที่นี้ \alpha และ \beta เป็นพารามิเตอร์ที่เกี่ยวข้องกับค่าความมองเห็น

## อ้างอิง
* A Theoretical Investigation of Focal Stellar Images in the Photographic Emulsion (1969) &ndash; A. F. J. Moffat

หมวดหมู่:ดาราศาสตร์เชิงสังเกตการณ์
หมวดหมู่:การสร้างภาพทางดาราศาสตร์
หมวดหมู่:การแจกแจงความน่าจะเป็น
สงครามสโลวัก–ฮังการี

**สงครามสโลวัก-ฮังการี** หรือที่รู้จักกันในชื่อ **สงครามน้อย** (; ) เป็นการขัดกันทางอาวุธระหว่างสาธารณรัฐสโลวักและราชอาณาจักรฮังการีที่ดำเนินขึ้นตั้งแต่วันที่ 23 ถึงวันที่ 26 มีนาคม ค.ศ. 1939 ในทางตะวันออกของประเทศสโลวาเกียในปัจจุบัน

ความขัดแย้งนี้เกิดขึ้นจากการสลายตัวของสาธารณรัฐเชโกสโลวักที่หนึ่งในเดือนกันยายน ค.ศ. 1938 อันเป็นผลมาจากความตกลงมิวนิก หลังจากที่ฮังการีได้รับดินแดนราบลุ่มทางตอนใต้ของสโลวาเกียตามการอนุญาโตตุลาการเวียนนาครั้งที่หนึ่งในเดือนพฤศจิกายน ค.ศ. 1938 ราชอาณาจักรฮังการีจึงเปิดฉากการบุกครองคาร์เพเทียรูทีเนียเมื่อวันที่ 15 มีนาคม ค.ศ. 1939 โดยอาศัยประโยชน์จากการบุกครองเชโกสโลวาเกียที่เกิดขึ้นในช่วงเวลาเดียวกัน ซึ่งการกระทำนี้นำไปสู่การล่มสลายของประเทศ หลังจากการยึดครองรูทีเนียอย่างสมบูรณ์เมื่อวันที่ 18 มีนาคม กองทัพฮังการีจึงได้ประกาศต่อต้านรัฐอิสระสโลวักที่พึ่งแยกตัวออกจากเชโกสโลวาเกีย โดยรัฐบาลบูดาเปสต์มีความหวังที่ครอบครองสัมปทานดินแดนเพิ่มเติมจากสโลวาเกีย

สงครามเปิดฉากขึ้นจากการเริ่มรุกรานของกองทัพฮังการีตามแนวชายแดนเก่าระหว่างรูทีเนียและสโลวาเกีย ซึ่งทางสโลวาเกียเองยังคงพยายามจัดตั้งกองกำลังทหารในช่วงความโกลาหลหลังประกาศเอกราช แม้ว่ารัฐใหม่จะมีปัญหาต่าง ๆ จำนวนมาก แต่ก็สามารถตอบโต้กองทัพฮังการีทางอาวุธและหยุดยั้งการรุกคืบได้ ทางนาซีเยอรมนี ผู้ซึ่งควบคุมอำนาจปกป้องสโลวาเกียประกาศหยุดยิงหลังจากสามวันของการต่อสู้; ข้อตกลงชายแดนที่ตามมาเมื่อวันที่ 31 มีนาคม ค.ศ. 1939 ได้ให้ฮังการียึดครองดินแดนสโลวาเกียตะวันออกตามแนวของเมืองสตักชิน (Stakčín) และซอบรันเซ (Sobrance)

## บรรณานุกรม
*
*
*
*
*

## แหล่งข้อมูลอื่น
* – brief overview of the historical context
*

หมวดหมู่:สงครามเกี่ยวข้องกับฮังการี
หมวดหมู่:กรณีพิพาทเรื่องอาณาเขตฮังการี
นักเคิลแบช

() เป็นวิดีโอเกมอาร์เคดแนวบีตเอ็มอัปแบบเลื่อนด้านข้างที่ได้รับการเปิดตัวเมื่อ ค.ศ. 1993 ที่พัฒนาและจัดจำหน่ายโดยบริษัทโทแพลนในประเทศญี่ปุ่น ตลอดจนทวีปอเมริกาเหนือและทวีปยุโรปโดยบริษัทอาตาริเกมส์ เกมนี้มีความโดดเด่นในการเป็นหนึ่งในไม่กี่เกมของบริษัทโทแพลนที่ยังไม่ได้รับพอร์ตอย่างเป็นทางการสู่เครื่องเล่นภายในครัวเรือนจวบจนปัจจุบัน

ในเกมดังกล่าว ผู้เล่นสวมบทบาทเป็นนักมวยปล้ำอาชีพที่ต่อสู้กับองค์กรแมดบูลกรุป เพื่อปกป้องมวยปล้ำจากการทุจริต ทั้งนี้ *นักเคิลแบช*ได้รับการสร้างขึ้นโดยพนักงานคนเดิมส่วนใหญ่ที่เคยทำงานในหลายโครงการที่บริษัทโทแพลน และต่อมาได้ไปทำงานในแขนงที่แยกออกจากบริษัทเดิมหลังจากที่บริษัทดังกล่าวประกาศล้มละลายใน ค.ศ. 1994 เดิมทีทีมงานนี้ได้รับมอบหมายให้สร้างเกมต่อสู้ที่คล้ายกับ*[[สตรีทไฟเตอร์ II: เดอะเวิลด์วอริเออร์]]* ของบริษัทแคปคอม แต่โครงการนี้เบี่ยงเบนไปจากแผนเดิมและกลายเป็นเกมแนวบีตเอ็มอัปแทน ส่วนใน ค.ศ. 2019 สิทธิ์ในเกมนี้เป็นของทัตสึจิง ซึ่งเป็นบริษัทที่ก่อตั้งใน ค.ศ. 2017 โดยมาซาฮิโระ ยูเงะ ผู้เป็นอดีตสมาชิกบริษัทโทแพลน และปัจจุบันเป็นบริษัทในเครือเอกซา-อาร์เคเดีย ผู้ผลิตเกมอาร์เคดของญี่ปุ่น ควบคู่ไปกับทรัพย์สินทางปัญญาของบริษัทโทแพลนอื่น ๆ อีกจำนวนมาก

## หมายเหตุ

## อ้างอิง

## แหล่งข้อมูลอื่น
* ''Knuckle Bash'' at GameFAQs
* ''Knuckle Bash'' at Giant Bomb
* ''Knuckle Bash'' at Killer List of Videogames
* ''Knuckle Bash'' at MobyGames
* ''Knuckle Bash''  at The Toaplan Museum

หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:วิดีโอเกมอาร์เคด
หมวดหมู่:วิดีโอเกมแบบร่วมมือกัน
หมวดหมู่:เกมจากค่ายโทแพลน
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีฉากในทวีปอเมริกาเหนือ
วรรณฤดี พงษ์สิทธิศักดิ์

**วรรณฤดี พงษ์สิทธิศักดิ์** เป็นผู้อำนวยการสร้างภาพยนตร์หญิงชาวไทย เธอทำงานร่วมกับจีดีเอช สตูดิโอภาพยนตร์รายใหญ่ของไทย (ซึ่งสืบทอดจากจีเอ็มเอ็ม ไท หับ หรือจีทีเอช) และยังเป็นคณะกรรมการบริหารของบริษัทอีกด้วย  เธอได้รับการขนานนามว่าเป็นผู้หญิงที่อยู่เบื้องหลังความสำเร็จของภาพยนตร์ของจีทีเอชและจีดีเอช

วรรณฤดีสำเร็จการศึกษาจากคณะนิเทศศาสตร์ จุฬาลงกรณ์มหาวิทยาลัย รุ่นเดียวกันกับปวีณ ภูริจิตปัญญา ผู้กำกับภาพยนตร์เรื่องบอดี้ศพ 19 และโต้ง-บรรจง ปิสัญธนะกูล ผู้กำกับภาพยนตร์เรื่องพี่มาก..พระโขนง หลังสำเร็จการศึกษาเธอได้รับการทาบทามจาก โหน่ง-วงศ์ทนง ชัยณรงค์สิงห์ ผู้ก่อตั้งนิตยสารอะเดย์ ให้เข้ามาเป็น 1 ในกองบรรณาธิการรุ่นแรกของนิตยสารแฮมเบอร์เกอร์ และได้เขียนวิจารณ์ภาพยนตร์ในคอลัมน์ indie reviewed ของนิตยสารอะเดย์ ก่อนจะลาออกมาทำงานกับจีทีเอช

เธอเข้าทำงานกับจีทีเอชในฐานะผู้อำนวยการสร้างและที่ปรึกษาการเขียนบทภาพยนตร์ งานของเธอเป็นการสร้างวัฒนธรรมสร้างสรรค์ของบริษัท รวมไปถึงแนวทางใหม่ของภาพยนตร์ไทย

## อ้างอิง

หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ผู้อำนวยการสร้างภาพยนตร์ชาวไทย
หมวดหมู่:นักเขียนบทภาพยนตร์ชาวไทย
หมวดหมู่:จีดีเอช
ความกว้างเต็มที่ครึ่งค่าสูงสุด

right|thumb|250x250px| ระยะจาก x<sub>1</sub> ไปยัง x<sub>2</sub> คือความกว้างเต็มที่ครึ่งค่าสูงสุด
**ความกว้างเต็มที่ครึ่งค่าสูงสุด** (full width at half maximum) โดยทั่วไปมักเรียกย่อว่า **FWHM** หมายถึงระยะห่างระหว่างจุดสองจุดที่อยู่ก่อนและหลังจุดสูงสุดของฟังก์ชัน ที่มีค่าของฟังก์ชันเท่ากับครึ่งหนึ่งของจุดสูงสุดของฟังก์ชัน โดยปกติจะใช้เพื่ออธิบาย เส้นสเปกตรัม หรือ ฟลักซ์การแผ่รังสี ใน ทัศนศาสตร์ โทรคมนาคมด้วยแสง หรือการศึกษาสเปกตรัมความถี่ หากตัวแปรอิสระคือเวลา อาจเรียกว่า **ช่วงเวลาเต็มที่ครึ่งค่าสูงสุด** (full duration at half maximum) เรียกย่อว่า **FDHM**

สำหรับฟังก์ชันเกาส์เซียนในการแจกแจงแบบปรกติ ได้ว่า

:  \mathrm{FWHM} =  2\sqrt{2 \ln 2 } \; \sigma \approx 2.355 \; \sigma

โดยที่ \sigma คือ ค่าเบี่ยงเบนมาตรฐาน

ค่าครึ่งหนึ่งของ FWHM จะเรียกว่า **ครึ่งความกว้างที่ครึ่งค่าสูงสุด** (half width at half maximum, **HWHM**)

## อ้างอิง

หมวดหมู่:คลื่น
ฟังก์ชันมูลฐาน

**ฟังก์ชันมูลฐาน** (elementary function) เป็นคำทั่วไปที่ใช้เรียกฟังก์ชันตัวแปรเดียวดังต่อไปนี้

* ฟังก์ชันพีชคณิต
* ฟังก์ชันเลขชี้กำลัง
* ฟังก์ชันลอการิทึม
* ฟังก์ชันตรีโกณมิติ
* ฟังก์ชันตรีโกณมิติผกผัน
* ฟังก์ชันคงตัว
* ฟังก์ชันกำลัง

และยังรวมถึงฟังก์ชันผสมที่ได้จากการประกอบรวมฟังก์ชันเหล่านี้ในจำนวนครั้งที่จำกัด

ฟังก์ชันมูลฐานที่ไม่ใช่ฟังก์ชันพีชคณิตจะเรียกว่าเป็น **[[ฟังก์ชันอดิศัย]]มูลฐาน**

นอกจากนี้แล้ว ฟังก์ชันไฮเพอร์โบลิกและฟังก์ชันไฮเพอร์โบลิกผกผันซึ่งนิยามขึ้นมาจากฟังก์ชันเลขชี้กำลังก็ถือเป็นฟังก์ชันมูลฐาน

อนุพันธ์ของฟังก์ชันมูลฐานถือเป็นฟังก์ชันมูลฐาน

## ฟังก์ชันที่ไม่ใช่ฟังก์ชันมูลฐาน
ฟังก์ชันแกมมา ฟังก์ชันวงรี ฟังก์ชันเบ็สเซิล ฟังก์ชันค่าคลาดเคลื่อน ฯลฯ จัดว่าไม่เป็นฟังก์ชันมูลฐาน

## อ้างอิง

หมวดหมู่:ประเภทของฟังก์ชัน
หมวดหมู่:ฟังก์ชันและการจับคู่
หมวดหมู่:คณิตวิเคราะห์
วัดสังฆจายเถร

**วัดสังฆจายเถร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนแตง อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่  31 ไร่ 1 งาน 129 ตารางวา  

วัดสังฆจายเถร ไม่มีประวัติการสร้างที่แน่ชัด แต่จากข้อมูลทางด้านเอกสารและการสัมภาษณ์ผู้คนในชุมชน ทำให้ทราบว่า วัดสังฆจายเถรเดิมทีเป็นวัดร้างชื่อ **วัดฆ้อง** หรือ **วัดวังฆ้อง** ตามชื่อหมู่บ้าน ประมาณ พ.ศ. 2441 ได้ขุดพบพระพุทธรูปหลวงพ่อโต (สังฆจาย) ในบริเวณดังกล่าว ต่อมาชาวบ้านได้ร่วมกันสร้างวัดใหม่โดยตั้งชื่อว่า "วัดสังฆจายเถร" เมื่อ พ.ศ. 2464 ต่อมาเมื่อวันที่ 24 ตุลาคม พ.ศ. 2482 ได้รับพระราชทานวิสุงคามสีมา

อาคารเสนาสนะที่สำคัญ ได้แก่ อุโบสถ กว้าง 8 เมตร ยาว 23 เมตร สร้างเมื่อ พ.ศ. 2500 เป็นอาคารคอนกรีตเสริมเหล็ก  กุฎิสงฆ์ จำนวน 8 หลัง เป็นอาคารครึ่งตึกครึ่งไม้ ศาลาการเปรียญ กว้าง 25 เมตร ยาว 44 เมตร สร้างเมื่อ พ.ศ. 2532 เป็นอาคารครึ่งตึกครึ่งไม้ 2 ชั้น หอสวดมนต์ กว้าง 25 เมตร ยาว 30 เมตร สร้างเมื่อ พ.ศ. 2527 เป็นอาคารครึ่งตึกครึ่งไม้ (บูรณะเมื่อ พ.ศ. 2557)  ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก  เมรุ จำนวน 1 หลัง สร้างด้วยคอนกรีตเสริมเหล็ก  มณฑปทรงไทยจัตุรมุข กว้าง 11 เมตร ยาว 11 เมตร สร้างด้วยคอนกรีตเสริมเหล็ก (สร้างเมื่อ พ.ศ. 2552)  

ปูชนียวัตถุมีพระประธานประจำพระอุโบสถ  พระปรางค์ศิลปะอู่ทอง และพระสังกัจจายน์องค์ใหญ่ขึ้นมา หน้าตักกว้าง 9 เมตร สูง 10 เมตร ทำการหล่อตั้งแต่ปี พ.ศ. 2557 แล้วเสร็จเมื่อ พ.ศ. 2560 

## รายนามเจ้าอาวาส
* พระสงวน
* พระอาจารย์ใจ
* พระครูสุทธิสังฆกิจ 
* พระครูสิริกิตติคุณ  (เดิม พระมหาชาญชัย กิตฺติญาโณ)

## อ้างอิง

สังฆจายเถร
หมวดหมู่:โบราณสถานในจังหวัดสุพรรณบุรี
ฟังก์ชันเกาส์เซียน

thumb|ตัวอย่างฟังก์ชันเกาส์เซียน
**ฟังก์ชันเกาส์** หรือ **ฟังก์ชันเกาส์เซียน** (Gaussian function) เป็นฟังก์ชันมูลฐานที่มีลักษณะเป็นรูประฆังคว่ำ เขียนในรูปดังนี้
: a \exp \left\{ -\frac{(x - b)^2}{2c^2} \right\}
วิธีการเขียนอาจมีความหลากหลายต่างกันไป เช่นอาจใช้ *c*2 แทน 2*c*2

## สมบัติ
ฟังก์ชันความหนาแน่นความน่าจะเป็นของการแจกแจงปกติ
: \frac{1}{\sqrt{2\pi}\,\sigma} \exp \left\{ -\frac{(x-\mu)^2}{2\sigma^2} \right\}
เป็นฟังก์ชันเกาส์เซียนชนิดหนึ่ง ครึ่งความกว้างที่ครึ่งค่าสูงสุด (HWHM) และ ความกว้างเต็มที่ครึ่งค่าสูงสุด (FWHM) ของฟังก์ชันนี้คือ
: \begin{align}
\mathrm{HWHM} &= \sqrt{2 \ln 2}\cdot \sigma, \\
\mathrm{FWHM} &= 2 \sqrt{2 \ln 2}\cdot \sigma
\end{align}

ปริพันธ์ไม่ตรงแบบของฟังก์ชันเกาส์เซียน exp(−*x*2) เรียกว่าปริพันธ์เกาส์เซียน
: \int_{-\infty}^\infty \exp ( {-x^2} ) \, dx = \sqrt{\pi}

ในด้านทัศนศาสตร์ รูปคลื่นของฟัลส์สั้นสุดขีดมักจะใกล้เคียงกับฟังก์ชันเกาส์เซียน

## อ้างอิง
*

หมวดหมู่:การยกกำลัง
เอเอฟซีแชมเปียนส์ลีก 2023–24 รอบคัดเลือกเพลย์ออฟ

**เอเอฟซีแชมเปียนส์ลีก 2023–24 รอบคัดเลือกเพลย์ออฟ** จะลงเล่นตั้งแต่วันที่ 15 ถึง 22 สิงหาคม พ.ศ. 2566. ทั้งหมด 21 ทีมจะเข้าร่วมในรอบคัดเลือกเพลย์ออฟที่จะตัดสินหาแปดพื้นที่ใน รอบแบ่งกลุ่ม ของเอเอฟซีแชมเปียนส์ลีก 2023–24.

## ทีม
21 ทีมด้านล่างนี้ จะแบ่งแยกออกเป็นสองโซน (โซนตะวันตกและโซนตะวันออก) จะเข้าสู่รอบคัดเลือกเพลย์ออฟ ประกอบไปด้วยสองรอบ:
*10 ทีมเข้าสู่ในรอบเบื้องต้น.
*11 ทีมเข้าสู่ในรอบเพลย์ออฟ.

## รูปแบบ

ในรอบคัดเลือกเพลย์ออฟแต่ละคู่จะลงเล่นในนัดเดียว. การต่อเวลาพิเศษและการดวลลูกโทษจะถูกนำมาใช้ตัดสินหาทีมชนะเลิศในกรณีที่จำเป็น.

## ตารางการแข่งขัน
ตารางการแข่งขันของแต่ละรอบเป็นไปดังต่อไปนี้.

## สายการแข่งขัน

### เพลย์ออฟ ตะวันตก 1

### เพลย์ออฟ ตะวันตก 2

### เพลย์ออฟ ตะวันตก 3

### เพลย์ออฟ ตะวันตก 4

### เพลย์ออฟ ตะวันออก 1

### เพลย์ออฟ ตะวันออก 2

### เพลย์ออฟ ตะวันออก 3

### เพลย์ออฟ ตะวันออก 4

## รอบเบื้องต้น
### สรุปผลการแข่งขัน

ทั้งหมด 10 ทีมจะลงเล่นในรอบเบื้องต้น.

|+โซนตะวันตก

|}

|+โซนตะวันออก

|}

### โซนตะวันตก

----

----

### โซนตะวันออก

----

## รอบเพลย์ออฟ
### สรุปผลการแข่งขัน

ทั้งหมด 16 ทีมที่ลงเล่นในรอบเพลย์ออฟ: 11 ทีมที่เข้าสู่ในรอบนี้, และ 5 ทีมผู้ชนะของรอบเบื้องต้น.

|+โซนตะวันตก

|}

|+โซนตะวันออก

 

|}

### โซนตะวันตก

----

----

----

### โซนตะวันออก

----

----

----

## หมายเหตุ

## อ้างอิง

## แหล่งข้อมูลอื่น
*

หมวดหมู่:เอเอฟซีแชมเปียนส์ลีก 2023–24
โมโนเรลในประเทศญี่ปุ่น

**โมโนเรลในประเทศญี่ปุ่น** เป็นรูปแบบการเดินทางด้วยระบบรถไฟฟ้ารางเดี่ยว ปัจจุบันในประเทศญี่ปุ่นมีเส้นทางที่ให้บริการด้วยรถไฟประเภทโมโนเรลเป็นจำนวนหลายสาย ดังต่อไปนี้

## เส้นทาง
รายชื่อเส้นทางของโมโนเรลที่เปิดและปิดการให้บริการในปัจจุบัน มีดังต่อไปนี้
### เส้นทางในปัจจุบัน

### เส้นทางในอดีต
 

## โมโนเรลชนิดอื่น
* รถทางลาดชัน (Slope Cars) เป็นโมโนเรลขับเคลื่อนแบบอัตโนมัติขนาดเล็ก สามารถพบได้หลายพื้นที่ในประเทศญี่ปุ่น อย่างไรก็ตามในทางกฎหมายนั้นไม่ถูกนับว่าเป็นทางรถไฟ นอกจากนี้รูปแบบของรถทางลาดชันยังมีลักษณะคล้ายกับ Raxcars และ Monoriders
* นอกจากนี้ยังมีโมโนเรลอุตสาหกรรมขนาดเล็กที่ใช้ในสถานที่ต่าง ๆ โดยเฉพาะในสวนผลไม้ที่สูงชัน โดยเฉพาะส้มมิกัน ถูกประดิษฐ์ขึ้นในปี พ.ศ. 2509
* วิสตา ไลน์เนอร์ เป็นโมโนเรลอีกหนึ่งชนิดที่ไม่จัดว่าเป็นทางรถไฟ เป็นโมโนเรลที่มีขนาดเล็กกว่าโมโนเรลแบบปกติแต่มีขนาดใหญ่กว่ารถทางลาดชัน สามารถพบได้ทั่วไปในสวนสนุก เช่น เอ็กซ์โปแลนด์

## แกลเลอรี

ไฟล์:Okinawa Monorail 1000 series at Kencho-mae Station 20040719.jpg|โอกินาวาโมโนเรล ณ สถานีเค็นโชมาเอะ
ไฟล์:Mono-shibaura.jpg|โตเกียวโมโนเรล
ไฟล์:KitakyushuUrbanMonorail.jpg|คิตะคีวชูโมโนเรล
ไฟล์:UenoZooMonorail1280.jpg|อูเอโนะโมโนเรลในโตเกียว
ไฟล์:TamaToshiMonorail6061.jpg|ทามะโตชิโมโนเรล
ไฟล์:Chiba monorail 1000.jpg|ชิบะโมโนเรล
ไฟล์:Shonan monorail type 500.JPG|โชนันโมโนเรลใกล้กับสถานีรถไฟโอฟูนะ
ไฟล์:Skyrail-car.jpg|สกายเรล สายมิโดริซากะ
ไฟล์:Odakyu-500.jpg|มูโกงาโอกะยูเอ็งโมโนเรล ปัจจุบันปิดให้บริการ (ถ่ายเมื่อปี 1990)
ไฟล์:Himeji monorail Daishogun stn.jpg|สถานีไดโชกุน สายฮิเมจิโมโนเรล 
ไฟล์:Slope car Muya.jpg|รถทางลาดชัน บริเวณที่หยุดรถมูยะ
ไฟล์:VistaLiner.jpg|วิสตา ไลน์เนอร์ ในสวนสนุกเอ็กซ์โป เมืองซูอิตะ จังหวัดโอซากะ


## ดูเพิ่ม
* โมโนเรล
* กลุ่มบริษัทรถไฟญี่ปุ่น
* การขนส่งระบบรางในประเทศญี่ปุ่น

*
เขาฉกรรจ์

**เขาฉกรรจ์** เป็นเขาในตำบลเขาฉกรรจ์ อำเภอเขาฉกรรจ์ จังหวัดสระแก้ว เป็นภูเขาหินปูนที่เกิดจากการยุบตัวของเปลือกโลก มีลักษณะเป็นภูเขา 3 ลูกเรียงต่อกัน โดยมีเขาฉกรรจ์เป็นภูเขาลูกใหญ่ที่สุดตั้งอยู่ตรงกลาง และมีเขามิ่งอยู่ด้านซ้ายกับเขาฝาละมีอยู่ด้านขวา ภายในเขาฉกรรจ์จึงเต็มไปด้วยถ้ำน้อยใหญ่มากมายถึง 72 ถ้ำ เช่น ถ้ำมืด ถ้ำหนุมาน ถ้ำเขาทะลุ ถ้ำมหาหิงส์ ถ้ำน้ำทิพย์ และถ้ำแก้วพลายชุมพล เขามีความยาวประมาณ 1.8–2 กิโลเมตร ปกคลุมด้วยป่าสวนรุกขชาติ เขามีความสูง 324 เมตร บนเขายังเป็นที่ตั้งของวัดถ้ำเขาฉกรรจ์

จากการสำรวจถ้ำโดยกรมศิลปากร พบร่องรอยหลักฐานโบราณวัตถุต่าง ๆ ได้แก่ เศษภาชนะดินเผาเนื้อหยาบเผาด้วยอุณหภูมิต่ำ เศษภาชนะดินเผาเนื้อแกร่งเผาด้วยอุณหภูมิสูง ชนิดเคลือบสีน้ำตาล เศียรพระพิมพ์ศิลปะเขมร-ลพบุรี เครื่องถ้วยเขมร เศษกระดูกสัตว์ เศษเถ้าถ่าน เบี้ยดินเผา 2 ชิ้น ด้านหนึ่งเรียบอีกด้านเป็นรอยขูดขีดเป็นร่องตารางสี่เหลี่ยมตลอดทั้งแผ่น ขนาดเส้นผ่าศูนย์กลาง 6 เซนติเมตร ลูกปัดหิน ลูกปัดดินเผาและลูกปัดแก้วสีต่าง ๆ เช่น เหลือง แดงส้ม เขียว น้ำเงิน ดำ เป็นต้น เป็นลูกปัดแบบอินโดแปซิฟิก สันนิษฐานว่าภายในถ้ำเคยเป็นถิ่นที่อยู่อาศัยของมนุษย์ก่อนประวัติศาสตร์ และมีผู้คนอยู่ต่อเนื่องมาจนถึงสมัยทวารวดีต่อถึงเขมรก่อนพระนคร

นาม "เขาฉกรรจ์" มีข้อสันนิษฐานและตำนานเกี่ยวข้องอยู่ 2 ฉบับ ตำนานฉบับแรก เป็นตำนานเกี่ยวข้องกับสมเด็จพระนเรศวรมหาราช เล่าว่าสมเด็จพระนเรศวรให้ทหารมาฝึกปรือแถวบริเวณจังหวัดสระแก้วเพื่อจะสู้รบกับเขมร เมื่อมีการฝึกทหารเหล่านั้นพบว่าล้วนเป็นชายหนุ่มที่อยู่ในวัยกำยำ หรือวัยฉกรรจ์ส่วนตำนานฉบับที่สอง อ้างความเกี่ยวข้องกับสมเด็จพระเจ้าตากสิน กล่าวว่ากร่อนมาจากคำว่า "เขาฉอกัณฑ์" ซึ่งมีที่มาจากชื่อพิธีฉอกัณฑ์ อันเป็นพิธีตัดไม้ข่มนาม เชื่อกันว่าใน พ.ศ. 2310 สมเด็จพระเจ้าตากสินได้มาทำพิธีตัดไม้ข่มนามที่นี่ ก่อนทำศึกรวบรวมแผ่นดินกอบกู้บ้านเมือง จนสำเร็จและปราบดาภิเษกขึ้นเป็นพระเจ้าแผ่นดิน

## อ้างอิง

หมวดหมู่:ภูเขาในประเทศไทย
หมวดหมู่:ภูมิศาสตร์ของจังหวัดสระแก้ว
หมวดหมู่:โบราณสถานในจังหวัดสระแก้ว
แจ็ก ดองการ์รา

**แจ็ก โจเซฟ ดองการ์รา**  (; เกิด 18 กรกฎาคม ค.ศ. 1950) เป็นนักวิทยาศาสตร์คอมพิวเตอร์ และนักคณิตศาสตร์ชาวอเมริกัน เขาเป็นอาจารย์พิเศษด้านวิทยาศาสตร์คอมพิวเตอร์ของมหาวิทยาลัยในสหรัฐ สาขาวิศวกรรมไฟฟ้าและวิทยาการคอมพิวเตอร์ที่มหาวิทยาลัยเทนเนสซี เขาดำรงตำแหน่งเจ้าหน้าที่วิจัยพิเศษในสาขาวิทยาการคอมพิวเตอร์และคณิตศาสตร์ที่ห้องปฏิบัติการแห่งชาติโอ๊กริดจ์ สมาชิกทัวริงในสาขาคณิตศาสตร์ที่มหาวิทยาลัยแมนเชสเตอร์ และเป็นผู้ช่วยศาสตราจารย์และอาจารย์ในสาขาวิทยาการคอมพิวเตอร์ที่มหาวิทยาลัยไรซ์ เขาทำหน้าที่เป็นอาจารย์ที่สถาบันการศึกษาขั้นสูงมหาวิทยาลัยเท็กซัสเอแอนด์เอ็ม (2014–2018) เขาเป็นผู้อำนวยการผู้ก่อตั้งห้องปฏิบัติการนวัตกรรมการคำนวณที่มหาวิทยาลัยเทนเนสซี เขาได้รับรางวัลทัวริงใน ค.ศ. 2021

## การศึกษา
ดองการ์ราสำเร็จการศึกษาระดับปริญญาตรี คณะวิทยาศาสตร์ สาขาคณิตศาสตร์จากมหาวิทยาลัยรัฐชิคาโก ใน ค.ศ. 1972 และใน ค.ศ. 1973 ระดับปริญญาโทสาขาวิทยาการคอมพิวเตอร์ จากสถาบันเทคโนโลยีอิลลินอยส์ ใน ค.ศ. 1980 เขาได้สำเร็จการศึกษาในระดับปริญญาเอกสาขาคณิตศาสตร์ประยุกต์จากมหาวิทยาลัยนิวเม็กซิโก ภายใต้อาจารย์ที่ปรึกษา คลีฟ โมเลอร์ 

## การวิจัยและอาชีพ
ดองการ์ราทำงานที่ห้องปฏิบัติการแห่งชาติอาร์กอนน์จนถึง ค.ศ. 1989 เขาดำรงตำแหน่งเป็นนักวิทยาศาสตร์ชำนาญการ เขาเชี่ยวชาญในอัลกอริทึมเชิงจำนวนในพีชคณิตเชิงเส้น การคำนวณคู่ขนาน การใช้สถาปัตยกรรมคอมพิวเตอร์ขั้นสูง หลักการเขียนโปรแกรม และเครื่องมือสำหรับเครื่องคณิตกรณ์แบบขนาน งานวิจัยของเขายังเกี่ยวกับการพัฒนา การทดสอบ และการจัดทำเอกสารซอฟต์แวร์ทางคณิตศาสตร์คุณภาพสูง เขามีส่วนในการออกแบบและการประยุกต์ใช้งานแพ็กเกจซอฟต์แวร์โอเพนซอร์ซ อาทิ EISPACK, ลินแพ็ก, พีชคณิตเชิงเส้นพืั้นฐานโปรแกรมย่อย (BLAS) แพ็กเกจพีชคณิตเชิงเส้น (LAPACK), ScaLAPACK,   เครื่องจักรคู่ขนานเสมือน (PVM), อินเทอร์เฟซส่งผ่านข้อความ (MPI), เน็ตโซลฟ์,  ท็อป500, ซอฟต์แวร์พีชคณิตเชิงเส้นปรับอัตโนมัติ (ATLAS),  ไฮเพอร์ฟอร์มานซ์คอนจังชันเกรเดียน (HPCG) และ อินเทอร์เฟซประสิทธิภาพการโปรแกรมแอปพลิเคชัน (PAPI)  ไลบรารีเหล่านี้มีความแม่นยำในด้านอัลกอริธึมเชิงตัวเลขพื้นฐาน ตลอดจนความน่าเชื่อถือและประสิทธิภาพของซอฟต์แวร์ พวกเขาให้ประโยชน์แก่ผู้ใช้ในวงกว้างมากผ่านการรวมเข้ากับซอฟต์แวร์ ได้แก่ แมตแล็บ, เมเพิล, วุลแฟรมแมทเทแมทิคา, กนูอ็อกเตฟ, ภาษาอาร์, ไซไพ และอื่น ๆ 

เขา ร่วมกับอิริก กรอซซ์เป็นผู้บุกเบิกการเผยแพร่รหัสโอเพนซอร์ซเชิงตัวเลขผ่านทางอีเมลและเว็บซึ่งรวบรวมไว้ในเน็ตลิบ เขาได้ตีพิมพ์บทความ เอกสาร รายงาน และบันทึกเชิงเทคนิคราว 300 เล่ม และเป็นผู้เขียนร่วมของหนังสือหลายเล่ม เขาร่วมงานกับห้องปฏิบัติการแห่งชาติโอ๊กริดจ์ และมหาวิทยาลัยแมนเชสเตอร์ ซึ่งเขาทำหน้าที่เป็นสมาชิกทัวริงตั้งแต่ ค.ศ. 2007

## อ้างอิง

## แหล่งข้อมูลอื่น

* Jack Dongarra at DBLP Bibliography Server 
* Jack Dongarra publications indexed by the Scopus bibliographic database. (subscription required)
* Jack Dongarra author profile page at the ACM Digital Library 
* Talk by Turing Award Winner Prof. Jack Dongarra(live streamed on May 27, 2022 from TU Darmstadt)
หมวดหมู่:ชาวอเมริกันเชื้อสายอิตาลี
หมวดหมู่:ผู้ได้รับรางวัลทัวริง
หมวดหมู่:นักวิทยาการคอมพิวเตอร์ชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2493
รายชื่อบุคคลในยุคสามก๊ก (ผ)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ผ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน

## รายชื่อบุคคล

## รายชื่อตัวละครสมมติ

## อ้างอิง
* ตันซิ่ว. *[[สามก๊กจี่]]* (*ซานกั๋วจื้อ*).
* เผย์ ซงจือ. *[[อรรถาธิบายสามก๊กจี่]]* (ซานกั๋วจื้อจู้).
* ฟ่าน เย่. *[[โฮ่วฮั่นชู]]*.
* ฝาง เสฺวียนหลิง. *[[จิ้นชู]]*
* ซือหม่า กวาง. *[[จือจื้อทงเจี้ยน]]*
* ล่อกวนตง. *[[สามก๊ก]]* (*ซานกั๋วเหยี่ยนอี้*).
* เจ้าพระยาพระคลัง (หน). *[[สามก๊ก ฉบับเจ้าพระยาพระคลัง (หน)]]*. 

ผ
สโมสรฟุตบอลขอนแก่นมอดินแดง ในฤดูกาล 2565–2566

**ฤดูกาล 2565–2566** เป็นฤดูกาลที่ 4 ของ สโมสรฟุตบอลขอนแก่นมอดินแดง ในระบบฟุตบอลลีกอาชีพของประเทศไทย โดยฤดูกาลก่อนสโมสรจบด้วยอันดับที่ 10 ในไทยลีก 3 ฤดูกาล 2564–65 – โซนภาคตะวันออกเฉียงเหนือ

## ผู้เล่นฤดูกาล 2565–2566
### รายละเอียดผู้เล่น ฤดูกาล 2565–2566

:*ข้อมูล ณ วันที่​ 18 มีนาคม พ.ศ. 2566*
:*สถิติการลงสนามและการยิงประตูรวมการแข่งขันทุกรายการ*

## การเปลี่ยนแปลงผู้เล่น
### เปิดฤดูกาล
#### ย้ายออก

#### ย้ายเข้า

### ครึ่งฤดูกาล
#### ย้ายออก

#### ย้ายเข้า

## การแข่งขันในฤดูกาล
### ไทยลีก 3 โซนภาคตะวันออกเฉียงเหนือ

#### ตารางคะแนน
}}

#### ผลงานโดยรวม

#### ผลงานและอันดับในแต่ละนัด

#### ผลการแข่งขัน

### รีโว่ คัพ

## สถิติการลงสนามและการทำประตูของผู้เล่น ในฤดูกาล 2565–2566

|-
! colspan=12 style="background:#fb5503; color:#FFFFFF; text-align:center"| ผู้รักษาประตู

|-

|-

|-
! colspan=12 style="background:#fb5503; color:#FFFFFF; text-align:center"| กองหลัง
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
! colspan=12 style="background:#fb5503; color:#FFFFFF; text-align:center"| กองกลาง
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
! colspan=12 style="background:#fb5503; color:#FFFFFF; text-align:center"| กองหน้า
​
|-
​
|-
​
|-
​
|-
​
|-
​
|-
​
|-
​
|-

### อันดับการทำประตูของผู้เล่น
{| class="wikitable" style="text-align:center"
|-
!width=15|
!width=15|
!width=15|
!width=15|
!width=145|ชื่อ
!width=80|**[[ไทยลีก 3]]**
!width=80|**[[ไทยเอฟเอคัพ|เอฟเอ คัพ]]**
!width=80|**[[ไทยลีกคัพ|ลีกคัพ]]**
!width=80|รวม
|-
|1
|29
|FW
|
|align=left|ธนพล ศรีทอง
|10
|0
|1
|**11**
|-
|2
|98
|FW
|
|align=left|เจษฎาภรณ์ มัครมย์
|7
|0
|0
|**7**
|-
|3
|6
|MF
|
|align=left|ชุนากร อาจนุการ
|4
|0
|0
|**4**
|-
|4
|16
|DF
|
|align=left|โอภาส ราโช
|3
|0
|0
|**3**
|-
|rowspan="2"|5
|4
|MF
|
|align=left|พันธ์วิวัฒน์ อุ่นเมือง
|2
|0
|0
|**2**
|-
|23
|MF
|
|align=left|ปภพ สืบศรี
|2
|0
|0
|**2**
|-
|rowspan="8"|7
|9
|FW
|
|align=left|พัชรพล พฤษการณ์
|0
|0
|1
|**1**
|-
|10
|FW
|
|align=left|ภควัฒน์ วงษ์ศรีแก้ว
|1
|0
|0
|**1**
|-
|27
|DF
|
|align=left|กฤติน หล่อจันอัด
|1
|0
|0
|**1**
|-
|34
|MF
|
|align=left|ศศิพงษ์ พรมดวงดี
|1
|0
|0
|**1**
|-
|35
|DF
|
|align=left|ธีรวัฒน์ ทอนศรี
|1
|0
|0
|**1**
|-
|37
|FW
|
|align=left|ภูริพัฒน์ เวียงนนท์
|1
|0
|0
|**1**
|-
|40
|DF
|
|align=left|รัชชานนท์ โคตร์ชนะ
|1
|0
|0
|**1**
|-
|80
|MF
|
|align=left|วรฤทธิ์ มุงคุณ
|1
|0
|0
|**1**
|-

## อ้างอิง

หมวดหมู่:ฤดูกาลของสโมสรฟุตบอลขอนแก่นมอดินแดง
ขอนแก่นมอดินแดง
พระราชวังแลมเบธ

**พระราชวังแลมเบธ** (อังกฤษ: Lambeth Palace) เป็นที่พำนักในลอนดอนอย่างเป็นทางการของอาร์ชบิชอปแห่งแคนเทอร์เบอรี ตั้งอยู่ทางเหนือของย่านแลมเบธ ในกรุงลอนดอน บนฝั่งใต้ของแม่น้ำเทมส์ และอยู่ห่างพระราชวังเวสต์มินสเตอร์ ที่อยู่คนละฝั่งแม่น้ำไปทางทิศตะวันออกเฉียงใต้ประมาณ 400 หลา (370 เมตร)

## ประวัติ
ในขณะที่ที่พำนักเดิมของอาร์ชบิชอปแห่งแคนเทอร์เบอรีอยู่ที่แคนเทอร์เบอรี เคนต์ แต่เดิมสถานที่แห่งนี้เรียกว่าคฤหาสน์แห่งแลมเบธหรือบ้านแลมเบธ ซึ่งมุขมณฑลซื้อไปเมื่อราวปี 1200 และนับแต่นั้นมาก็ทำหน้าที่เป็นบ้านพักของอาร์ชบิชอปในลอนดอน

ตลอดประวัติศาสตร์อันยาวนาน พระราชวังแลมเบธได้ผ่านเหตุการณ์สำคัญและมีบทบาทสำคัญในทั้งกิจการทางศาสนาและการเมืองของอังกฤษ เป็นสถานที่พำนัก การสักการะ และการบริหารงานของอาร์คบิชอป และยังเป็นสถานที่พบปะสำหรับสภาและการประชุมคริสตจักรที่สำคัญอีกด้วย

ในช่วงการปฏิรูปศาสนาในอังกฤษในศตวรรษที่ 16 พระราชวังแลมเบธได้กลายเป็นศูนย์กลางของการโต้เถียงอาร์ชบิชอป เช่น โธมัส แครนเมอร์ และวิลเลียม ลอด ซึ่งมีบทบาทสำคัญในการก่อตั้งคริสตจักรแห่งอังกฤษ อาศัยอยู่ที่พระราชวังและทำการตัดสินใจครั้งสำคัญที่จะมีอิทธิพลต่ออนาคตของคริสตจักร

พระราชวังแห่งนี้ยังเป็นสถานที่หลบภัยและสถานที่ศักดิ์สิทธิ์ในช่วงที่เกิดเหตุการณ์ความไม่สงบทางการเมือง เป็นที่พักพิงแก่บุคคลสำคัญ เช่น พระคาร์ดินัลเรจินัลด์ โพล และอาร์ชบิชอปวิลเลียม ลอด เมื่อพวกเขาเผชิญกับการข่มเหง

ในช่วงสงครามโลกครั้งที่สอง พระราชวังแลมเบธได้รับความเสียหายอย่างหนักในช่วงสงครามสายฟ้าแลบ ส่งผลให้ห้องโถงใหญ่และห้องสวดมนต์ได้รับความเสียหายอย่างรุนแรง แต่ภายหลังก็ได้รับการบูรณะให้กลับมาดังเดิม

ตลอดหลายศตวรรษที่ผ่านมา พระราชวังแลมเบธได้รับการบูรณะและขยายหลายครั้ง โดยมีรูปแบบสถาปัตยกรรมที่แตกต่างกัน สะท้อนให้เห็นถึงรสนิยมและความต้องการของผู้อยู่อาศัยที่เปลี่ยนแปลงไป 

ในปัจจุบัน พระราชวังแลมเบธยังคงเป็นที่ประทับอย่างเป็นทางการของอาร์ชบิชอปแห่งแคนเทอร์เบอรีและ ยังคงเป็นสัญลักษณ์สำคัญของมรดกและอิทธิพลของคริสตจักรแองกลิคัน โดยจะเปิดให้ประชาชนเข้าชมเป็นครั้งคราว โดยให้ผู้เยี่ยมชมได้สำรวจห้องประวัติศาสตร์และเรียนรู้เพิ่มเติมเกี่ยวกับบทบาทที่สำคัญในประวัติศาสตร์อังกฤษ

## อ้างอิง

หมวดหมู่:พระราชวังในอังกฤษ
อิตาเลียนตริโปลิเตเนีย

**อิตาเลียนตริโปลิเตเนีย** หรือ **ตริโปลิเตเนียของอิตาลี** เป็นอาณานิคมของอิตาลี ตั้งอยู่ในลิเบียทางตะวันตกในปัจจุบัน ดำรงอยู่ตั้งแต่ปี 1911 ถึง 1934 เป็นส่วนหนึ่งของดินแดนที่ถูกยึดครองจากจักรวรรดิออตโตมันหลังสงครามอิตาลี-ตุรกีในปี 1911 ตริโปลิเตเนียของอิตาลีรวมพื้นที่ทางตอนเหนือด้านตะวันตกของลิเบียด้วย โดยมีตริโปลีเป็นเมืองหลวง ในปี 1934 ได้มีการรวมผนวกกับไซเรไนกาของอิตาลีในอาณานิคมของลิเบียของอิตาลี ในปี 1942 ตริโปลิเตเนียถือเป็นส่วนหนึ่งของอาณานิคมชายฝั่งที่ 4 ของราชอาณาจักรอิตาลี

แม้ว่าการต่อต้านอาณานิคมของอิตาลีจะแพร่หลายน้อยกว่าในตริโปลิเตเนียมากกว่าไซเรไนกา (ซึ่งเป็นการทำสงครามกองโจรครั้งใหญ่) กลุ่มต่อต้านได้ก่อตั้งสาธารณรัฐตริโปลิเตเนียขึ้นในปี 1918 แม้ว่าจะไม่ประสบความสำเร็จในการสถาปนาสาธารณรัฐ แต่ก็แสดงให้เห็นถึงความพยายามที่จะต่อต้านอาณานิคม โดยอาณานิคมของอิตาลีแห่งนี้ได้ก่อตั้งโครงการโครงสร้างพื้นฐานต่างๆ ขึ้น โดยเฉพาะอย่างยิ่งถนนและทางรถไฟ โบราณคดีเป็นลักษณะสำคัญอีกประการหนึ่งของการเข้ามาของอิตาลีในตริโปลิเตเนีย เนื่องจากอิตาลีมุ่งความสนใจไปที่การขุดค้นในเมืองเก่าของจักรวรรดิโรมัน
## อ้างอิง


หมวดหมู่:ประวัติศาสตร์ลิเบีย
หมวดหมู่:อดีตอาณานิคมของอิตาลี
หมวดหมู่:อดีตอาณานิคมในทวีปแอฟริกา
หมวดหมู่:รัฐสิ้นสภาพในประเทศลิเบีย
หมวดหมู่:รัฐสิ้นสภาพในประเทศอิตาลี
ต
โมร์เฆแซแฮร์

***โมร์เฆแซแฮร์*** ( หรือ รูปอักษรโรมัน *Morgh-e Sahar*, แปลว่า "นกยามอรุณ" หรือ "นกเวลาเช้า") เป็นเพลง *[[tasnif|แทสนีฟ]]* ที่นิยมขับร้องในการประท้วงต่อต้านความอยุติธรรม ระบอบเผด็จการ และทรราชย์ในประเทศอิหร่าน และมักได้รับยกให้เป็น "เพลงสรรเสริญ" การต่อสู้เพื่ออิสรภาพในอิหร่าน เพลงนี้ประพันธ์เนื้อร้องโดยโมแฮมแมดแทฆี แบฮอร์ และประพันธ์ดนตรีโดยโมร์เทซอ เนอีดอวูด ในศตวรรษที่ 20 ตอนต้น ร่วมสมัยกับการปฏิวัติรัฐธรรมนูญอิหร่าน เนื้อเพลงใช้กลวิธีอุปลักษณ์โดยกล่าวถึงนกแห่งช่วงเวลารุ่งอรุณที่กำลังเศร้าหมอง ต่อมาในเนื้อเพลงจึงเรียกร้องให้นกที่ถูกขังในกรงนี้ส่งเสียงร้องและบินหนีออกไป เป็นสัญลักษณ์แทนการสิ้นสุดช่วงเวลาแห่งการกดขี่ (ยามกลางคืน) และไปสู่ช่วงเวลาแห่งการปลดแอก (ยามเช้า)

เนื้อเพลงบทแรกได้รับการบรรยายไว้ว่ามีความไพเราะในเชิงถ้อยคำมากกว่า ในขณะที่บทที่สองได้รับการบรรยายไว้ว่า "เกี่ยวกับปัญหาสังคมและการเมือง" เนื้อเพลงบทที่สองนี้ยังถูกสั่งห้ามขับร้องโดยกษัตริย์ชาห์ เรซา ปาห์ลาวี ตั้งแต่ปี 1925 จนกระทั่งถูกโค่นล้มบัลลังก์ในปี 1941 ชาห์ได้สั่งห้ามเพลงนี้หลังตนได้ฟังเพลงนี้ในงานพบปะที่บ้านของรัฐมนตรีคนหนึ่ง บทความในหนังสือพิมพ์ *[[Kayhan|เคย์ฮอน]]* ของอิหร่านระบุว่าเนื้อเพลงบทที่สองนี้จะ "ขับร้องกันในงานสังสรรค์ส่วนตัว ที่ซึ่งบรรยากาศอำนวยต่อการถกเถียงเรื่องการเมือง" ในขณะที่เนื้อเพลงบทแรกมักขับร้องกันในที่สาธารณะ

## ประวัติศาสตร์
ศิลปินอาชีพคนแรกที่ขับร้องเพลงนี้ในที่สาธารณะคือ แกแมโรลโมลูก แวซีรี เธอขับร้องเพลงนี้ในการแสดงขับร้องอย่างเป็นทางการครั้งแรกของเธอในปี 1924 ที่โรงแรมแห่งหนึ่งในเตหะราน เพลงนี้มีการอัดเสียงครั้งแรกในปี 1927 โดย Iranoddole Helen หรือทอจ เอสแฟฮอนี และหนึ่งในการอัดเสียงชุดแรก ๆ ของเพลงนี้เป็นผลงานของโมลูก แซร์รอบี ต่อมาศิลปินอิหร่านอีกจำนวนมากได้นำเพลงนี้มาขับร้อง รวมถึงแกแมโรลโมลูก แวซีรี, โมแฮมแมดเรซอ แชแจรียอน, เลย์ลอ โฟรูแฮร์, โฮมอยูน แชแจรียอน, แฟร์ฮอด เมฮ์รอด, แชคีลอ, โมฮ์เซน นอมจู, เรซอ ซอเดฆี และแฮงกอเม แอแฆวอน

เพลงนี้ถูกมองว่าเป็นเพลงยอดนิยมและเพลง "เอกลักษณ์" ของโมแฮมแมดเรซอ แชแจรียอน นักร้องอาวุโสซึ่งยังเป็นบุคคลสาธารณะที่มีบทบาทเรียกร้องประชาธิปไตยในอิหร่านมายาวนาน เขาจะขับร้องเพลงนี้ปิดท้ายในงานแสดงดนตรีของเขาทุกงาน เมื่อเขาเสียชีวิตในปี 2020 ฝูงชนจำนวนมากได้มารวมตัวกันที่โรงพยาบาลแจมที่ซึ่งเขาเข้ารับการรักษา ฝูงชนได้ร่วมกันขับร้องเพลง *โมร์เฆแซแฮร์* และกล่าวคำขวัญต่อต้านเผด็จการในอิหร่าน ก่อนที่จะถูกเจ้าหน้าที่เข้ามาใช้กำลังเพื่อสลายฝูงชน

## อ้างอิง

หมวดหมู่:เพลงอิหร่าน
หมวดหมู่:เพลงเปอร์เซีย
หมวดหมู่:ประวัติศาสตร์อิหร่าน